गोवर्धन मठ, पुरी पीठाधीश पूज्यपाद श्रीमद् शंकराचार्य जी के चरणों में प्रणाम करते हुए भाजपा अध्यक्ष ने कहा कि जब-जब मैंने पूज्यपाद से मिलने का समय माँगा, हर बार उन्होंने समय दिया, बड़े स्नेह से मेरा मार्गदर्शन किया और सच्चे रास्ते पर चलने की प्रेरणा भी दी। उन्होंने कहा कि यह महाप्रभु जगन्नाथ का निवास तो है ही, साथ ही विश्व भर के हिन्दुओं के लिए एवं सनातन धर्मावलम्बियों के लिए अन्य कारणों से भी यह आस्था, विश्वास और श्रद्धा का केंद्र भी है क्योंकि यहाँ गोवर्धन पीठ है जहां से भगवान् आदिशंकर ने वेदों के संरक्षण व संवर्द्धन की शुरुआत की थी।